มีอาการเรอบ่อยมากครับ หายใจลำบากบางครั้งหายใจไม่เข้า ต้องคอยทำให้เรออยู่ตลอดเวลา เคยหาให้ยาลดกรดมาทานก็ยังไม่หายเคยส่องกล้องก็ไม่พบความผิดปกติ เป็นตลอดเวลาเลยครับ เป็นมาปีกว่าๆแล้ว ผมควรจะทำไงดีครับ อาการแบบนี้มีการผ่าตัดรักษามั้ยครับ เป็นทุกวัน (อาการเรอและถ้าไม่ทำให้เรอจะหายใจไม่เข้า)ตลอดปีกว่า รบกวนคุณช่วยตอบคำถามด้วยครับ ขอบครับ
สวัสดีค่ะ จากที่เล่ามา หากเคยส่องกล้องแล้ว ไม่มีการติดเชื้อหรือไม่มีก้อนผิดปกติใดๆ จะเป็นการใช้ยาร่วมกับการปรับเปลี่ยนพฤติกรรมเป็นหลักค่ะ ไม่มีการรักษาโดยการผ่าตัดนะคะโรคกระเพาะอาหารอักเสบสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะ**หากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ